2.3.2023
SK
Úradný vestník Európskej únie
C 79/1
I (Uznesenia, odporúčania a stanoviská)
UZNESENIA
VÝBOR REGIÓNOV 152.
PLENÁRNE ZASADNUTIE VR, 30. 11.
2022 – 1. 12.
2022
Uznesenie Európskeho výboru regiónov o pracovnom programe Európskej komisie a politických prioritách VR na rok 2023 (2023/C 79/01)
EURÓPSKY VÝBOR REGIÓNOV (VR)
so zreteľom na — pracovný program Európskej komisie na rok 2023 (1), — protokol o spolupráci s Európskou komisiou z februára 2012, — uznesenie VR Priority Európskeho výboru regiónov na roky 2020 – 2025 (2), — uznesenie VR Návrhy Európskeho výboru regiónov v súvislosti s pracovným programom Európskej komisie na rok 2023 (3), — dokument VR Výročná správa EÚ o stave regiónov a miest (4), 1.
oceňuje, že pracovný program Komisie do veľkej miery vychádza z návrhov, ktoré vyplynuli z Konferencie o budúcnosti Európy.
Keďže realizácia niektorých návrhov by si vyžadovala zmeny zmlúv, súhlasí s výzvou Európskeho parlamentu a predsedníčky Komisie, aby sa na základe článku 48 Zmluvy o Európskej Únii zvolal konvent.
Vyjadruje však poľutovanie nad tým, že v pracovnom programe Komisie nie sú žiadne zmienky ani konkrétne návrhy týkajúce sa záverov Konferencie o budúcnosti Európy, podľa ktorých by sa mal lepšie uznať prínos regionálnych a miestnych samospráv pre európsku demokraciu; 2. víta obnovený záväzok Komisie nasmerovať všetko svoje úsilie na ciele udržateľného rozvoja, najmä prostredníctvom ich začlenenia do európskeho semestra a nástrojov lepšej právnej regulácie.
Vyzýva Komisiu, aby preskúmala plný potenciál lokalizácie cieľov udržateľného rozvoja, a to aj v rámci očakávaného dobrovoľného preskúmania EÚ, aby sa podarilo dosiahnuť udržateľnú obnovu a splniť ciele udržateľného rozvoja do roku 2030; 3. zdôrazňuje, že dôsledky prebiehajúcej klimatickej krízy, pandémie ochorenia COVID-19, vojny Ruska proti Ukrajine a súčasnej rekordnej miery inflácie vyvolanej zvýšenými cenami potravín a energie, ako aj štrukturálna migračná a humanitárna kríza na hraniciach EÚ, ktorá je mimoriadne intenzívna v oblasti Atlantického oceánu a Stredozemného
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/sk/our-work/Pages/State-of-Regions-and-Cities-2022.aspx?origin=spotlight.